EkBass/fiwiki-20250220-pages-articles huggingface dataset:
Montlay-en-Auxois

Montlay-en-Auxois on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 36 kilometriä Montbardin kaupungista etelään. Kunnan keskustassa on keskiaikainen Saint-Pierren kirkko. Kirkko uusittiin 1400-luvulla. 1500-luvulla Ranskan uskonsodissa kalvinistit ryöstivät kirkon. Kirkossa olevat patsaat ja maalaukset luokitellaan historiallisiksi monumenteiksi, joista osa on peräisin 1400-luvulta. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Pyöröminttu

Pyöröminttu (Mentha suaveolens) on monivuotinen, maustekasvina tunnettu minttulaji. Sen varsi on pysty, villakarvainen, 25–80 senttimetriä korkeaksi kasvava. Lehdet ovat pyöreähkön herttamaisia, tylppäkärkisiä, ruodittomia, ryppyisiä ja laidasta alaskiertyviä. Lehtilavat ovat karvaisia, alta huopakarvaisia. Kukinnot ovat tiheitä pienikukkaisia latvakukintoja. Kukissa on valkoinen, neliliuskainen, kalju teriö. == Lähteet == == Aiheesta muualla == * Suomen Lajitietokeskus: Pyöröminttu – Mentha suaveolens Luokka:Mintut
Mooseksensädekaisla

Mooseksensädekaisla (Cyperus albostriatus) on sarakasvien (Cyperaceae) heimoon, sädekaislojen (Cyperus) sukuun kuuluva kasvilaji. Se on monivuotinen ja mätästävä sädekaislalaji, jonka varret voivat kasvaa 20–60 cm korkeiksi. Varret ovat kolmisärmäisiä, sileitä ja halkaisijaltaan 1–2 mm. Mooseksensädekaislan juurakko on lyhyt ja paksu. Lehdet ovat varsien pituisia tai selvästi lyhyempiä ja 8–18 mm leveitä. Kukinnossa on 8–10 suojuslehteä, jotka ovat lehtimäisiä ja suunnilleen kukinnon pituisia. Kukinto on kerrannainen ja jakautuu 8–24 haaraan, joissa kussakin on noin 1,5 cm leveät tähkylärykelmät. Tähkylät sijaitsevat kukinnossa yksittäin tai 2–4 tähkylän ryhminä ja ovat 4–14 mm pitkiä sekä 1–1,5 mm leveitä. Kussakin tähkylässä on 8–30 kukkaa. Mooseksensädekaisla kukkii keväällä tai kesällä. Hedelmänä on yleismuodoltaan soikea tai munamainen, kolmisärmäinen pähkylä, joka on noin 1–1,5 mm pitkä ja halkaisijaltaan noin 0,3–0,5 mm. Pähkylän väri vaihtelee ruskeasta lähes mustaan. Mooseksensädekaisla kasvaa luontaisena eteläisessä Afrikassa, mutta sitä kasvatetaan yleisesti koristekasvina ja laji onkin siten levittäytynyt puutarhakarkulaisena eri puolille maailmaa. == Lähteet == == Aiheesta muualla == * Laji.fi: Mooseksensädekaisla (Cyperus albostriatus) * JSTOR Global Plants: Cyperus albostriatus * Global Biodiversity Information Facility (GBIF): Cyperus albostriatus Luokka:Sädekaislat
Précy-sous-Thil

Précy-sous-Thil on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Sereinjoen varrella, noin 31 kilometriä Montbardin kaupungista etelään. Kunnan keskustassa oleva Pyhän kolminaisuuden kirkko on peräisin 1100-luvulta, mutta se tuhoutui vuonna 1820, jolloin se rakennettiin uudelleen. Samoihin aikoihin kunta teollistui, kun sinne rakennettiin ruukki. Kunnan väkimäärä lisääntyi ja kirkkoa laajennettiin vuonna 1843. Mineraalivarannot kuitenkin alkoivat heiketä vuonna 1878 ja ruukki suljettiin lopullisesti vuonna 1882. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Soijasenna

Soijasenna eli afrikankassia (Senna obtusifolia) on alkuperältään trooppinen hernekasvilaji. Se vaihtelee kasvutavaltaan ja voi kasvaa yksi- tai monivuotisena, ruohona tai pensaana. Pohjoismaissa soijasenna on kasvanut 10–50 senttimetriä ja Afrikassa 0,5–2,5 metriä korkeaksi. Sen lehdissä on kolme paria leveän vastapuikeita lehdyköitä. Lehden tyvessä on eritenystyjä. Kukat ovat keltaisia, paloissa kasvavat siemenet ovat kulmikkaita, kypsinä ruskeita papuja. Soijasenna esiintyy alun perin Yhdysvalloissa, Keski- ja Etelä-Amerikassa. Se kasvaa myös vanhan maailman tropiikissa Afrikassa, Aasiassa ja Australiassa. Laji on joskus levinnyt soijapapujen mukana.United States Department of Agriculture (USDA), National Plant Germplasm System: Senna obtusifolia Viitattu 10.1.2022. == Lähteet == == Aiheesta muualla == * Suomen Lajitietokeskus: Soijasenna – Senna obtusifolia * Finto: Kassu – Kasvien suomenkieliset nimet: Senna obtusifolia Luokka:Hernekasvit
Anta Sports

Anta Sports Products Limited, lyhyemmin Anta Sports on kiinalainen urheiluväline- ja urheiluvaatekonserni, joka on perustettu vuonna 1991. Hongkongin pörssiin yhtiö listautui vuonna 2007. Yhtiön pääkonttorit sijaitsevat manner-Kiinassa Fujianin maakunnan Quanzhoun Jinjiangissa ja Xiamenissa. Juridisesti konserni on kuitenkin rekisteröity veroparatiisina tunnetuille Caymansaarille. thumb|left|Anta Sportsin myymälä Kiinassa (2012). Joulukuussa 2018 Anta Sportsin johtama kiinalaiskonsortio tarjoutui ostamaan suomalaisyhtiö Amer Sportsin 4,6 miljardilla eurolla. Pian Amer Sports siirtyi kiinalaisomistukseen, ja poistui Helsingin pörssistä syyskuussa 2019. Anta Sports on tytäryhtiöineen liikevaihdoltaan selvästi maailman suurimpia urheiluvaatetuskonserneja Nikeä ja Adidasta pienempi, mutta samaa kokoluokkaa kuin Puma ja Under Armour. Vuonna 2020 Anta Sportsin liikevaihto oli 35,5 miljardia RMB (noin 5,2 mrd. USD). Jalkineiden (footwear) osuus liikevaihdosta oli 12,1 mrd. RMB, vaatteiden (apparel) 21,7 mrd. RMB ja lisävarusteiden (accessories) 1,1 mrd. RMB. Monet tunnetut kiinalaiset ja kansainväliset urheiluvaatteiden tuotemerkit kuuluvat nykyään Anta Sportsille. Yhtymän tuotemerkkejä ovat muun muassa Anta, Anta Kids, Fila (Kiinan markkinoilla), Fila Kids, Fila Fusion, Descente, Kolon Sport. Liikevaihtoa Anta Sports sai vuonna 2020 eniten yhtiön Kiinan markkinoille lisensioidusta Fila-brändistä (sis. Fila Kids ja Fila Fusion), yhteensä 17,5 mrd. RMB. Anta-brändi myi 15,7 miljardilla (RMB), ja muut Anta Sportsin brändit 2,3 mrd RMB:llä. Lisäksi on huomioitava, että tytäryritys Amer Sportsin tuotemerkit (kuten Arc'teryx, Atomic, Peak Performance, Salomon, Wilson) ovat Anta Sportsin omistuksessa ja hallinnassa. Anta Sportsin vuoden 2020 liikevaihdon luvut eivät kuitenkaan sisällä yhteisyritys Amer Sportsin myyntiä. Amer Sports raportoi vuoden 2020 liikevaihdokseen EUR 2,2064 miljardia euroa, ja tämän huomioiden Anta Sports -konserniyhtiö nousee tytär- ja yhteisyrityksineen liikevaihdolla mitaten maailman kolmenneksi suurimmaksi urheiluvaatteiden ja -tuotteiden valmistajaksi. Muun muassa Yleisradio Urheiluruudun (9. tammikuuta 2022) mukaan Anta Sports on tunnettu siitä, että se suosii ihmisoikeusjärjestöjen mukaan mahdollisesti uiguurien pakkotyöllä tuotettua Xinjiangin puuvillaa urheiluvaatteissaan. Yhtiö on näkyvästi mukana myös urheilusponsoroinnissa. Se vastaa esimerkiksi kansainvälisen olympiakomitean vaatetuksesta vuoden 2022 Pekingin talviolympialaisissa ja aiemmin Tokion kesäolympialaisissa. Kiinan markkinoilla esimerkiksi Adidasta ja Pumaa kohtaan on järjestetty boikotteja, koska ne ovat pyrkineet välttämään käyttämästä kiistanalaista Xinjiangin puuvillaa. ==Katso myös== * Li Ning (yritys), kilpailija Kiinan kotimarkkinoilla == Lähteet == == Aiheesta muualla == *China Rich List: 56. Ding Shizhong & family. Real time net worth: $8.5B (9.1.2022) (forbes.com) Luokka:Kiinalaiset pörssiyhtiöt Luokka:Urheiluvälinevalmistajat Luokka:Kiinalaiset teollisuusyritykset
2.0 (Aikakoneen albumi)

2.0 on Aikakoneen studioalbumi, joka julkaistiin 23. lokakuuta 2015. Tupla- albumin toinen levy sisältää yhtyeen hittejä. == Kappaleet == === CD 1 === # # # # # # # # # # # === CD 2 === # # # # # # # # # # # # ==Lähteet== Luokka:Vuoden 2015 albumit Luokka:Aikakoneen albumit
Ristityräkki

Ristityräkki (Euphorbia lathyris) on kaksivuotinen, joskus koristekasvina viljelty tyräkkilaji. Se on tanakkavartinen, pysty, 0,5–1,5 metriä korkeaksi kasvava maitiaisnesteellinen ruoho. Nuorissa versoissa kasvavat lehdet ovat ehyitä, tasasoukkia, tummanvihreitä. Lehdet ovat varrella vastakkaisina pareina ja lehtiparit vuorotellen ristikkäin. Kukitoverson lehdet ovat erimuotoisia, herttamaisia. Kukintona on runsashaarainen sarja. Ristityräkki esiintyy alkuperäisenä Italiassa, Ranskassa, Kreikassa ja Kiinassa. Se esiintyy myös tulokaslajina useissa maanosissa.USDA, Germplasm Resources Information Network (GRIN-Taxonomy): Euphorbia lathyris Viitattu 10.1.2022. == Lähteet == Luokka:Tyräkit
Sulkaneilikka

Sulkaneilikka (Dianthus plumarius) on koristekasvina viljelty monivuotinen neilikkalaji. Se muodostaa mätästäviä kasvustoja ja kasvaa 30–60 senttimetriä korkeaksi. Se muistuttaa jonkin verran hietaneilikkaa, mutta on isokokoisempi ja lehdiltään sinertävän vihreä. Sulkaneilikan varret ovat haarattomia, tanakoita ja niiden päässä kasvaa tavallisesti yksi kukka. Terälehdet ovat valkoiset tai vaaleanpunaiset, kärjestä epäsäännöllisen hampaisesti liuskoittuneet. Sulkaneilikka kasvaa alkuperäisenä Euroopassa ainakin Itävallassa, Unkarissa ja Sloveniassa. Se on myös tulokaslaji monissa muissa Euroopan maissa ja Pohjois-Amerikassa.USDA, Germplasm Resources Information Network (GRIN-Taxonomy): Dianthus plumarius Viitattu 10.1.2022. == Lähteet == == Aiheesta muualla == * Suomen Lajitietokeskus: Sulkaneilikka – Dianthus plumarius Luokka:Neilikat
Olaug Bollestad

Olaug Vervik Bollestad (s. 4. marraskuuta 1961 Strand) on norjalainen kristillisen kansanpuolueen poliitikko ja puolueensa puheenjohtaja marraskuusta 2021. Hän toimi Solbergin hallituksessa maatalousministerinä (2019–21) sekä lapsi- ja perheministerinä (2021). Hän on istunut suurkäräjillä vuodesta 2013. Koulutukseltaan ja aiemmalta ammatiltaan Bollestad on sairaanhoitaja. Hän on opiskellut myös hallintojohtamista ja taloutta. ==Lähteet== ==Aiheesta muualla== * Olaug Bollestad Norjan suurkäräjien verkkosivuilla Luokka:Norjan ministerit Luokka:Norjan maatalousministerit Luokka:Norjalaisten puolueiden puheenjohtajat Luokka:Norjalaiset sairaanhoitajat Luokka:Vuonna 1961 syntyneet Luokka:Elävät henkilöt
Save Rock and Roll

Save Rock And Roll on Fall Out Boy -yhtyeen studioalbumi, joka julkaistiin 12. huhtikuuta 2013. == Kappaleet == # # # # # # # # # # # == Lähteet == Luokka:Vuoden 2013 albumit Luokka:Fall Out Boyn albumit
American Beauty/American Psycho

American Beauty/American Psycho on Fall Out Boy -yhtyeen studioalbumi, joka julkaistiin 16. tammikuuta 2015. == Kappaleet == # # # # # # # # # # # == Arvostelut == * V2.fi: Fall Out Boy: American Beauty / American Psycho Viitattu 10.1.2022. == Lähteet == Luokka:Vuoden 2015 albumit Luokka:Fall Out Boyn albumit
Alfred Gager

Alfred Gager (10. helmikuuta 1942 – 10. tammikuuta 2022) oli itävaltalainen jalkapalloilija. Hän pelasi kuudessa ottelussa Itävallan jalkapallomaajoukkueessa vuosina 1962–1963. Gager kuoli 79-vuotiaana 10. tammikuuta 2022.Austria Wien trauert um Alfred Gager fk-austria.at Gager liittyi Austria Wienin junioreihin vuonna 1954 ja pelasi Itävallan pääsarjassa ensimmäisen ottelunsa elokuussa 1961. Hän voitti tuplamestaruuden (liiga ja cup) kausina 1961–1962 ja 1962–1963. Hän pelasi Austriasta lähdettyään vielä kauden 1966–1967 Wackerin joukkueessa. == Lähteet == Luokka:Itävaltalaiset jalkapalloilijat Luokka:Vuonna 1942 syntyneet Luokka:Vuonna 2022 kuolleet
Den Store Danske Encyklopædi

Den Store Danske Encyklopædi, usein pelkkä Den Store Danske, on tanskalainen ilmainen verkossa julkaistava tietosanakirja. Se ilmestyi alun perin 20 osaa käsittävänä Gyldendalin kustantamana kirjasarjana vuosina 1994–2001, joka julkaistiin vuonna 2006 maksullisena verkossa ja muutettiin vuonna 2009 maksuttomaksi. Tietosanakirjan artikkeleita on ollut kirjoittamassa noin 4 000 eri alojen asiantuntijaa, ja siinä käsitellään muun muassa luontoa, kulttuuria, tiedettä ja yhteiskuntaa erityisesti tanskalaisesta näkökulmasta mutta myös globaalisti. Hanketta rahoitti tupakkatehtailija Ludvig Augustinuksen muistosäätiö. Vuonna 2017 verkkosanakirja jouduttiin sulkemaan riittämättömien mainostulojen vuoksi, mutta vuodesta 2020 sen ylläpidon ja päivittämisen on rahoittanut Tanskan valtio. StoreDanskeEncyklopaedi.jpg|Painettu versio, joka ilmestyi vuosina 1994–2001. ==Katso myös== * Nationalencyklopedin * Store norske leksikon ==Lähteet== ==Aiheesta muualla== * Den Store Danske Encyklopædi verkossa Luokka:Elektroniset tietoteokset Luokka:Tanskalaiset tietosanakirjat Luokka:Tanskalaiset verkkosivustot
Macaon lainsäädäntöneuvoston vaalit 2021

Macaon lainsäädäntöneuvoston vuoden 2021 vaalit (, ) pidettiin 12. syyskuuta ja siinä valittiin 33 edustajaa lainsäädäntöneuvostoon. Macaota on perinteisesti pidetty Kiinan silmissä parempana erityishallintoalueena, koska siellä ei ole demokratiaa vaativia mielenosoituksia ja kaupungin hallinto seuraa Pekingin politiikkaa enemmän kuin Hongkong. == Vaalijärjestelmä ja tausta == Lainsäädäntöneuvoston 33 edustajasta 14 valitaan normaaleilla kansalaisille avoimilla vaaleilla. 12 sen sijaan valitaan elinkeinoelämän omien jäsenten keskuudesta. Kaikkien 14 avoimien listojen kautta valittavien ehdokkaiden tulee julkisesti vannoa uskollisuuden vala erityishallintoalueen peruslaille, johon kuuluu myös vuonna 2009 Macaon kansallisen turvallisuuden laki. Valasta kieltäytyvät eivät voi asettua ehdolle. Vaaleja edelsi suuri opposition diskaus, jolla estettiin demokratiamyönteisten edustajien asettuminen ehdolle. Ainoa poikkeus tästä oli Uuden toivon lista. Syyksi opposition kieltämiseen oli virallisesti "epäuskollisuus" ja kyseessä oli ensimmäinen kerta, kun kaupungin keskusvaalilautakunta toteutti vastaavan massadiskauksen. Macaon peruslain mukaan hallintojohtaja nimittää seitsemän jäsentä vaalien yhteydessä. == Tulokset == Vaalien tuloksena demokratiamyönteinen leiri sai vain 2 paikkaa. Yksi meni ns. puolueettomalla Synergia-puolueelle ja loput Peking-myönteisille edustajille, joihin kuuluvat myös kaikki elinkeinoelämän edustajat. Puolue Ääniä Osuus äänistä (%) Voitetut paikat ACUM 26 593 20,14 3 Kehitysunioni 23 760 17,99 2 UMG 16 808 12,73 2 UPP 15 100 11,43 2 UGAMM 14 232 10,78 2 Uusi toivo 18 232 13,81 2 Synergia 8 763 6,64 1 Hallintojohtajan nimittämät – – 7 Elinkeinoelämä – – 12 Annettuja ääniä: 137 279 Hyväksytyt äänet: 132 056 Hylätyt äänet: 2 082 Tyhjät äänet: 3 141 Äänioikeutettuja: 323 907 Lähde: Äänestysaktiivisuus jäi ennätyksellisen alhaiseksi (42 %), mistä kaupungin hallinto syytti koronaviruspandemiaa ja huonoa säätä. Vaalipäivänä hellettä oli kuitenkin +34 °C ja koronatapauksia kaupungissa oli raportoitu yhteensä 63 sitten pandemian alettua vuonna 2020, ja viimeisin tapaus todettiin kuusi viikkoa ennen vaaleja. == Lähteet == Luokka:Macaon politiikka Luokka:Vuoden 2021 vaalit
Suomen mongolialainen painiyhdistys

Suomen mongolialainen painiyhdistys ry. on vuonna 2015 perustettu yhdistys, joka järjestää mongolialaisen painin suomenmestaruuskilpailut ja jakaa tietoa perinteisestä mongolialaisesta painista. Yhdistyksen perustajajäsenet ovat Jorko Fors, Arto Laaksoharju ja Pekka Österberg. Kilpailujen paikka on historiallisen Korsholman linnan vanha sijaintipaikka.Suomen mongolialainen painiyhdistys Facebook. Viitattu 10.1.2022 ==Suomenmestaruuskilpailujen voittajat== * Jukka Sihvonen 2015 * Jukka Sihvonen 2016 *Tuomas Bauman 2017 * Petteri Sulander 2018 * Jussi Hakomäki 2019 * Korona 2020 == Lähteet == Luokka:Suomalaiset painiseurat
Humanismin käsi

Humanismin käsi on Viitasaaren kaupungin vuonna 1980 perustama elokuvapalkinto, joka jaetaan vuosittain Viitasaaren elokuvaviikolla. Palkinto jaetaan suomalaisessa kokoillan näytelmäelokuvassa työskennelleelle henkilölle, joka on taiteellisesti laadukkaan elokuvan välityksellä edistänyt humanistisia ja ihmisläheisiä arvoja. == Luettelo palkituista == Vuosi Voittaja Elokuva(t) 1980 Tapio Suominen Täältä tullaan elämä 1981 Pirjo Honkasalo ja Pekka Lehto Tulipää 1982 Mikko Niskanen Ajolähtö 1983 Vesa-Matti Loiri Jon 1984 Aki Kaurismäki Rikos ja rangaistus 1985 Timo Linnasalo Päivää, herra Kivi 1986 Mika Kaurismäki Rosso 1987 Matti Pellonpää Varjoja paratiisissa 1988 Esko Nikkari Pohjanmaa 1989 Kari Sohlberg Ihmiselon ihanuus ja kurjuus, Kuutamosonaatti ja Latvoilta jokisuulle'' 1990 Aki Kaurismäki Tulitikkutehtaan tyttö 1991 Heikki Takkinen Kadunlakaisijat, Kiljusen herrasväen uudet seikkailut ja Viiva vinita – tavallisen ihmisen museo 1992 Timo Salminen Boheemielämää 1993 Veikko Aaltonen Tuhlaajapoika 1994 Åke Lindman Harjunpää ja kiusantekijät 1995 Markku Pölönen Kivenpyörittäjän kylä 1996 Kati Outinen Kauas pilvet karkaavat 1997 Timo Koivusalo Pekko ja muukalainen 1998 Auli Mantila Neitoperho 1999 Olli Saarela Rukajärven tie 2000 Matti Ijäs Sokkotanssi 2001 Martti Suosalo Rentun ruusu, Klassikko ja Tango Kabaree 2002 Jarmo Lampela Joki 2003 Sulevi Peltola Haaveiden kehä, Mies vailla menneisyyttä, Kahlekuningas 2004 Tove Idström Eila 2005 Liisa Helminen Pelikaanimies 2006 Klaus Härö Äideistä parhain 2007 Juha Koiranen Rock’n Roll Never Dies 2008 Lauri Törhönen Raja 1918 2009 Dome Karukoski Kielletty hedelmä 2010 Ville Virtanen Paha perhe 2011 Pekko Pesonen Napapiirin sankarit 2012 Aki Kaurismäki Le Havre 2013 Simo Halinen Kerron sinulle kaiken 2014 Peter Franzén Tumman veden päällä 2015 Antti Litja Mielensäpahoittaja 2016 Karoliina Lindgren Armi elää! 2017 Dome Karukoski Tom of Finland 2018 Antti-Jussi Annila Ikitie 2019 Miia Tervo Aurora 2020 2021 ei jaettu 2022 Teemu Nikki, Petri Poikolainen, Jani Pösö Sokea mies, joka ei halunnut nähdä Titanicia 2023 Ilona Ahti, Alli Haapasalo, Daniela Hakulinen Tytöt tytöt tytöt 2024 Katja Gauriloff, Niillas Holmberg Je’vida == Lähteet == Luokka:Suomalaiset elokuvapalkinnot Luokka:Viitasaari
Seili (dokumenttielokuva)

Seili on Lotta Petronellan ohjaama suomalainen dokumenttielokuva vuodelta 2020.. Elokuva kertoo Paraisissa, Seilin saarella sijainneesta laitoksesta, jonne yhteiskuntakelvottomiksi koetut naiset sijoitettiin ja jossa heitä tarkkailtiin. == Lähteet == Luokka:Suomalaiset dokumenttielokuvat Luokka:Vuoden 2020 dokumenttielokuvat
Henrik Pathirane

Henrik Pathirane (s. 1987) on suomalainen runoilija, kuvataiteilija ja tutkija. Pathiranen ensimmäinen kirjamuotoinen runokokoelmateos on Poesian syksyllä 2021 julkaisema olem. Pathirane on tehnyt runoja video-, sävel- ja tanssitaiteen teoksiin ja näyttelyihin ja harjoittaa kokeellista kustannustoimintaa Humahdus-nimellä. Verkossa julkaistut teokset Minuutti, Taudinkuva ja muuta pientä, Taidepuhe sekä Pathiranen ja Verna Joen muodostaman työparin Joki_Pathirane Mmmurica (Käsite-Kirjat, 2020) ovat ilmestyneet myös painetussa muodossa. Pathirane on myös yhtenä tekijänä Säihkyvät utopiat -esseekokoelmassa. Jalokiviä & Kiikareita -julkaisussa on julkaistu Pathiranen teksti. Kuvataiteilijana Pathiranella on ollut yksityisnäyttelyt Galleria Oksasenkatu 11:ssä (2023) ja Galleria Huudossa (2024). Näyttelyissä on ollut esillä muun muassa animaatiota, käsintehtyä paperia ja kirjoituskonetaidetta. Pathiranen taiteelliset teokset ovat muun muassa tutkineet kaupunkikuvaa. Pathiranen tuotannossa on esiintynyt myös glitchin piirteitä. == Runoteokset == * * * * == Antologiat == * == Lähteet == == Aiheesta muualla == * Henrik Pathirane Humahdus-sivustolla * Henrik Pathirane Poesian sivulla Luokka:Suomalaiset runoilijat Luokka:Vuonna 1987 syntyneet Luokka:Elävät henkilöt
Rouvray (Côte-d’Or)

Rouvray on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 33 kilometriä Montbardin kaupungista lounaaseen. pienoiskuva|vasen|Saint-Didierin kirkko Kunnan keskustassa on 1100-luvun kappelin paikalle rakennettu kirkko. Saint-Didierin kirkko on sekoitus eri aikakausien rakennustyylejä 1300-luvulta vuoteen 1860, jolloin kirkon laiva rakennettiin. Kirkossa on säilynyt kaksi 1300-luvun lasimaalausta. Rouvray oli ennen rautatieyhteyksien kehittymistä tärkeä markkinapaikka, jossa oli myynnissä karjaa ja niihin liittyviä maataloustuotteita. Varsinkin 1700-luku oli kunnalle menestyksekästä. Kunnassa oli myös nahkatehdas ja useita kutomatehtaita, sillä raaka-aineet olivat edullisia ja niitä oli paljon saatavilla. Nahkatehdas lopetti toimintansa 1900-luvulle tultaessa, jolloin kemiallinen parkitseminen ohitti vanhan nahankäsittelytavan. Rouvrayssa nahka oli käsitelty tammenkuoresta murskaamalla tehdyllä aineella. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Rouvray

Rouvray voi tarkoittaa seuraavia: == Maantiede == * Rouvray, kunta Ranskassa Côte-d'Orin departementissa * Rouvray, kunta Ranskassa Euren departementissa * Rouvray, kunta Ranskassa Yonnen departementissa
Mari Laaksonen

Mari Laaksonen (s. 1986) on suomalainen runoilija. Mari Laaksonen on julkaissut kaksi kokoelmaa ntamo-kustantamon kautta. Esikoisteos oli nimeltään Galleria Noesis. Laaksosen kolmas kokoelma on Poesian keväällä 2022 julkaisema Degne. Mari Laaksonen on syntynyt 1988 Orivedellä. Hän on opiskellut matematiikkaa ja filosofiaa ja tehnyt pro gradu -työn performativiisuudesta Jacques Derridan filosofiassa 2014. Kirjoittamista hän on opiskellut Oriveden Opiston Kirjoittajalukiossa 2002-2005 ja Tampereen Viita-Akatemiassa 2009-2011. Hänen runojaan on julkaistu kirjallisuuslehti Särössä ja Jyväskylän kirjallisuuden ainejärjestölehdessä Naagassa. Hän sai kunniamaininnan J. H. Erkon kirjoituskilpailussa 2013 ja on vuoden 2013 Lavarunouden Suomen mestari. == Teokset == * * * == Lähteet == == Aiheesta muualla == * Mari Laaksonen ntamon sivulla * Mari Laaksonen Poesian sivulla Luokka:Suomalaiset runoilijat Luokka:Vuonna 1988 syntyneet Luokka:Elävät henkilöt
Saint-Andeux

Saint-Andeux on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 36 kilometriä Montbardin kaupungista lounaaseen. Saint-Andeux'n kirkko on peräisin 1500-luvulta. Kirkon kuori, laiva ja kaksi kappelia muodostavat latinalaisen ristin. Pohjoinen kappeli avattiin vuonna 1843, ja laivaa laajennettiin vuonna 1861. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Saint-Didier (Côte-d’Or)

Saint-Didier on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 44 kilometriä Montbardin kaupungista etelään. Pyhälle Didierille omistettu seurakuntakirkko rakennettiin uudelleen vuonna 1847 vanhan kappelin tilalle. Kirkolta on näköala lammelle, jossa on vanha mylly. Vuonna 1900 lampea käytettiin vielä puutavaran uittoon. Tuolloin kunnassa oli viisi majataloa ja väkiluku oli 815 asukasta. Kunta oli tuolloin vilkas ja siellä toimi kaksi myllyä, viisi puukenkien valmistajaa, iestehdas, kaksi puuhiiliyritystä, kaksi karjakauppiasta, kolme pyöräntekijää ja kaksi muuraria. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Saint-Didier

Saint-Didier voi tarkoittaa seuraavia: == Maantiede == * Saint-Didier, kunta Ranskassa Côte-d'Orin departementissa * Saint-Didier, kunta Ranskassa Ille-et- Vilainen departementissa * Saint-Didier, kunta Ranskassa Juran departementissa * Saint-Didier, kunta Ranskassa Nièvren departementissa * Saint-Didier, kunta Ranskassa Vauclusen departementissa
Oscodan piirikunta

Oscodan piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 8 219 vuonna 2020. Piirikunnan hallintokeskus on Mio ja suurin kunta on Big Creek Township. Piirikunta on perustettu vuonna 1840. == Väestö == Vuonna 2020 Oscodan piirikunnan 8 219 asukkaasta valkoisia oli 96,7 %, alkuperäisasukkaita 1,0 %, mustia 0,5 % ja aasialaisia 0,2 %. Vuonna 2019 7,8 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Erika Fisch

Erika Fisch (myöh. Claus, 29. huhtikuuta 1934 Hannover – 9. marraskuuta 2021 Hannover) oli saksalainen pikajuoksija, pika-aitajuoksija ja pituushyppääjä. Jaetun Saksan aikana Länsi-Saksaa edustanut Fisch saavutti Belgradin EM- kilpailuissa 1962 hopeaa Länsi-Saksan pikaviestijoukkueessa ja jaetun pronssisijan 80 metrin aitajuoksussa. Pituushypyssä hän sijoittui EM- kilpailuissa neljänneksi vuonna 1954 ja 12:nneksi vuonna 1958. Melbournen kesäolympialaisissa 1956 Fisch oli pituushypyssä neljäs. Hän ei pystynyt loukkaantumisen vuoksi kilpailemaan Melbournen pikaviestissä, missä muutama kuukausi ennen olympialaisia maailmanennätyksen juossut Saksojen yhteisjoukkue olisi ollut hänen vahvistamanaan ennakkosuosikkien joukossa. Saksan mestaruuksia Fisch voitti kaksinumeroisen määrän. Hän kuoli Hannoverissa 87-vuotiaana 9. marraskuuta 2021.Olympediahttps://www.hannover96.de/aktuelles/news/details/29798-erika- fisch-verstorben-hannover-96-trauert-um-leichtathletik-legende.html == Lähteet == * === Viitteet === == Aiheesta muualla == * Luokka:Saksalaiset pikajuoksijat Luokka:Saksalaiset pika-aitajuoksijat Luokka:Saksalaiset pituushyppääjät Luokka:Vuonna 1934 syntyneet Luokka:Vuonna 2021 kuolleet
Montmorencyn piirikunta

Montmorencyn piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 9 153 vuonna 2020. Piirikunnan hallintokeskus on Atlanta ja suurin kunta on Hillman Township. Piirikunta on perustettu vuonna 1840. == Väestö == Vuonna 2020 Montmorencyn piirikunnan 9 153 asukkaasta valkoisia oli 96,6 %, alkuperäisasukkaita 0,8 %, mustia 0,6 % ja aasialaisia 0,3 %. Vuonna 2019 1,5 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Laken piirikunta (Michigan)

Laken piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 12 096 vuonna 2020. Piirikunnan hallintokeskus on Baldwinin kylä ja suurin kunta on Pleasant Plains Township. Piirikunta on perustettu vuonna 1840. == Väestö == Vuonna 2020 Laken piirikunnan 12 096 asukkaasta valkoisia oli 87,9 %, mustia 8,0 %, alkuperäisasukkaita 0,9 % ja aasialaisia 0,3 %. Vuonna 2019 2,9 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Raimo Sarmas

Raimo Einari Sarmas (17. syyskuuta 1931 Helsinki – 4. lokakuuta 1994 Tampere) oli suomalainen trumpettitaiteilija ja pedagogi. Hän toimi Tampereen kaupunginorkesterissa trumpetin äänenjohtajana 1960–1974 ja Tampereen konservatorion trumpetinsoiton lehtorina 1974–1990 . Sarmas oli perustamassa Tampere Big Bandiä vuonna 1984 yhdessä Jarno Sinisalon ja Risto Tannerin kanssa. Sarmas palkittiin Muusikkojen liiton tunnustuspalkinnolla vuonna 1987. Kansainvälinen Raimo Sarmas -trumpettikilpailu on järjestetty Lieksan Vaskiviikoilla neljästi vuodesta 1999 alkaen. == Lähteet == Luokka:Suomalaiset muusikot Luokka:Vuonna 1931 syntyneet Luokka:Vuonna 1994 kuolleet Luokka:Suomalaiset trumpetistit
Crawfordin piirikunta (Michigan)

Crawfordin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 12 988 vuonna 2020. Piirikunnan hallintokeskus on Graylingin kaupunki ja suurin kunta on Grayling Charter Township. Piirikunta on perustettu vuonna 1840. == Väestö == Vuonna 2020 Crawfordin piirikunnan 12 988 asukkaasta valkoisia oli 96,0 %, mustia 0,9 %, alkuperäisasukkaita 0,8 % ja aasialaisia 0,8 %. Vuonna 2019 2,4 % asukkaista puhui kotonaan jotain muuta kieltä kuin englantia ja 1,9 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Banská Štiavnica (piiri)

Banská Štiavnican piiri () on Slovakian piiri Banská Bystrican alueella. Sen väkiluku oli vuoden 2019 lopussa 16 069. Banská Štiavnican piirillä on Slovakian sisällä yhteistä rajaa Krupinan, Levicen, Žarnovican, Žiar nad Hronomin sekä Zvolenin piirien kanssa. Vuoden 2010 lopussa Banská Štiavnican piirin asukkaista 51,7 prosenttia oli naisia ja noin 48,3 prosenttia miehiä. Vuoden 2011 lopussa piirin väestöstä 88,7 prosenttia oli slovakkeja. Alle 14-vuotiaiden osuus väestöstä oli vuoden 2011 lopussa 14,4 prosenttia, 15–64-vuotiaiden 72,7 prosenttia ja yli 65-vuotiaiden 12,9 prosenttia ja väestön keski-ikä oli 39,5 vuotta. Banská Štiavnican piirin väkiluvun ennakoidaan pienenevän 14 166 asukkaaseen vuoteen 2040 mennessä.Kraje a okresy Slovenska v demografickej perspektíve INFOSTAT – Inštitút informatiky a štatistiky. Viitattu 10.1.2022. == Kunnat == Banská Štiavnican piirin 15 kuntaa. Ne kunnat, jotka ovat myös kaupunkeja ovat luettelossa lihavoituja. * Baďan * Banská Belá * Banská Štiavnica * Banský Studenec * Beluj * Dekýš * Ilija * Kozelník * Močiar * Počúvadlo * Podhorie * Prenčov * Svätý Anton * Štiavnické Bane * Vysoká == Lähteet == Luokka:Slovakian piirit Luokka:Banská Bystrican alue
Milly-sur-Bradon

Milly-sur-Bradon on kunta Koillis-Ranskassa Meusen departementissa Grand Estin alueella. Kunnassa asui 151 asukasta vuonna 2018 ja sen pinta-ala on 10,4 neliökilometriä. Milly-sur-Bradonin naapurikunnat ovat Fontaines-Saint-Clair, Dun-sur-Meuse, Lion-devant-Dun, Mouzay, Murvaux ja Sassey-sur-Meuse. Kunnan korkeus merenpinnasta on 169–338 metriä. Milly-sur-Bradonin väkiluku on pienentynyt 76 asukkaalla vuodesta 1968, jolloin kunnassa asui 227 asukasta. Vuonna 2007 kunnan asukkaista 53 prosenttia oli naisia ja 47 prosenttia miehiä. Suurin ikäryhmä oli 45–59-vuotiaat. == Lähteet == == Aiheesta muualla == Luokka:Meusen kunnat
Heli Jürgenson

Heli Jürgenson (s. 9. toukokuuta 1969 Kiviõli) on virolainen kuoronjohtaja.Heli Jürgenson Estonian Music Information Centre Jürgenson valmistui vuonna 1988 Tallinnan Georg Ots -musiikkiopistosta, jossa oli opiskellut Ants Sootsin ja Ebe Pillen johdolla. Hän valmistui myös Viron musiikki- ja teatteriakatemiasta, jossa hänen opettajanaan toimi Ants Soots. Vuonna 1992 Jürgensonista tuli Tallinnan Georg Ots -musiikkiopiston kuoronjohdon opettaja, ja vuosina 2003–2007 hän toimi sen kuoronjohdon laitoksen johtajana. Vuosina 2001–2004 hän opetti Viron evankelis-luterilaisen kirkon teologian instituutissa. Jürgenson oli vuosina 2001–2011 Estonia- kansallisoopperan kuoromestari. Vuonna 2011 hänestä tuli Viron filharmonisen kamarikuoron kuoromestari. Jürgenson on johtanut lukuisia kuoroja, jotka ovat hänen johdollaan saavuttaneet kilpailumenestystä. Hän on johtanut useilla laulujuhlilla ja osallistunut tuomariston työhön useissa kuorokilpailuissa. Jürgenson on kantaesittänyt muiden muassa Piret Ripsin ja Mart Siimerin teoksia. Vuonna 2013 Viron kuoroliitto nimesi Jürgensonin vuoden kuoronjohtajaksi. Toistamiseen hänet valittiin vuoden 2020 kuoronjohtajaksi.Suveduur. Aasta dirigent 2020 Heli Jürgenson ja aasta noor dirigent 2020 Nele Erastus Klassikaraadio Vuonna 2020 hän myös sai Valkoisen Tähden ritarikunnan merkin neljännessä luokassa. == Lähteet == Luokka:Virolaiset kuoronjohtajat Luokka:Vuonna 1969 syntyneet Luokka:Elävät henkilöt
Operaatio Antler

Operaatio Antler () oli ydinkoesarja, jonka Yhdistynyt kuningaskunta toteutti Maralingan alueella Etelä-Australiassa syys-lokakuussa 1957. Sarjassa Yhdistynyt kuningaskunta räjäytti kolme kilotonni-luokan ydinpommia. Operaation nimeä muuteltiin kolmasti. Aluksi se oli Sapphire, joka kuitenkin oli suhteellisen epäonnistunut Armstrong Whitworthin suihkumoottori. Tadje, Biak ja Taranaki ydinkokeiden räjäytykset toteutettiin joko metallisesta tornista taikka ilmapallosta räjäytettyinä.http://nuclearweaponarchive.org/Uk/UKTesting.html Viitattu 10.1.2022. Eräänä tarkoituksena oli kokeilla primääristä fissio-räjähdettä, joka vuorostaan laukaisi sekundäärisen tuhovoimaltaan suuremman fuusio- räjähteen kuten esimerkiksi Yellow Sun -räjähteen.http://nuclearweaponarchive.org/Uk/UKArsenalDev.html Viitattu 10.1.2022. Teller-Ulam design ja Alarm Clock kuvailevat näitä. Taranaki oli voimakkain tässä koesarjassa, ja toteutettiin viimeisimpänä. Se laukaistiin ilmapallosta, muiden ollessa torniräjäytyksiä. 26,6 eli 27 kT toteutui. 25–30 kT räjähdysvoima oli odotettavissa, mutta jopa 50 kT tuhovoimaa oltiin odotettu, mikä ei kuitenkaan toteutunut. Indigo Hammer -ydinkärkeä suunniteltiin ilmatorjuntaohjus Bristol Bloodhoundin taistelukärjeksi. ==Lähteet== Luokka:Etelä-Australia Luokka:Yhdistyneen kuningaskunnan ydinkokeet Luokka:1957
Costaricansäkenepuu

Costaricansäkenepuu (Caryocar costaricense) on säkenepuukasvien (Caryocaraceae) heimoon kuuluva kasvilaji. Se on hyvin läheistä sukua Caryocar amygdaliferum -lajille ja ne voivat mahdollisesti muodostaa yhdessä yhden taksonin. Costaricansäkenepuu on suurikokoinen puulaji, joka voi kasvaa korkeimmillaan 50 metriä korkeaksi. Sen hedelmät ovat suurikokoisia luumarjoja. Costaricansäkenepuu kasvaa luonnossa tropiikin alankojen sulkeutuneissa metsissä sekä siellä täällä alavien maiden sademetsissä. Laji kasvaa luonnossa Keski-Amerikassa Costa Ricassa ja Panamassa. Costaricansäkenepuuta käytetään erilaisiin tarkoituksiin. Sen hedelmiä voi syödä kypsennettyinä ja siemenissä on paljon ruoanlaittoon sopivia öljyjä. Puun kaarnaa on käytetty lääkinnällisiin tarkoituksiin, mutta merkittävin käyttökohde costaricansäkenepuulle on siitä saatava puutavara, jota käytetään paikallisesti sekä tuotetaan myyntiin. Lajin sydänpuun väri vaihtelee kellertävänharmaanruskeasta vaaleanharmaanruskeaan ja sitä on hankala erottaa pintapuusta. Sydänpuun on todettu olevan hyvin kestävä sekä ruskolaho- että valkolahosieniä vastaan. Puuta käytetäänkin rakentamisessa etenkin sellaisissa paikoissa, joissa vaaditaan kovuutta sekä hyvää säänkestävyyttä. Puutavaraa käytetään muun muassa siltojen ja veneiden rakentamiseen sekä ratapölkkyihin. Runsaat hakkuut ovat merkittävä uhka costaricansäkenepuun säilymiselle luonnossa. Vielä hakkuitakin merkittävämpi uhka lajin säilymiselle on kuitenkin sen elinympäristöjen yleinen häviäminen ja siksi laji onkin luokiteltu vuonna 2009 vaarantuneeksi (VU) lajiksi. == Lähteet == * Useful Tropical Plants: Caryocar costaricense === Viitteet === == Aiheesta muualla == * Integrated Taxonomic Information System (ITIS): Caryocar costaricense * Global Biodiversity Information Facility (GBIF): Caryocar costaricense Luokka:Säkenepuukasvit Luokka:Uhanalaiset kasvit Luokka:Puut
Seppo Kerttula

Seppo Kerttula (s. 20. toukokuuta 1938) on suomalainen pesäpalloilija. Kerttula edusti pääsarjaurallaan Pesäpallon SM-sarjassa Muhoksen Urheilijoita ja Sotkamon Jymyä. Sotkamon Jymyssä pelatessaan Kerttula voitti yhden SM- kullan kaudella 1963. Samana vuonna Kerttula pelasi myös uransa ainoan Itä- Länsi-ottelun. Kerttula pelasi urallaan 77 Pesäpallon SM-sarjan ottelua. Näissä hän löi 37 tavallista juoksua ja toi 26 juoksua. https://www.pesis.fi/wp-content/uploads/2021/01/Kerttula-Seppo.xlsx == Lähteet == Luokka:Suomalaiset pesäpalloilijat Luokka:Vuonna 1938 syntyneet Luokka:Elävät henkilöt
KTM 450 Rally

KTM 450 Rally on KTM:n valmistama erämaamoottoripyörä, jolla on voitettu Dakar-ralli kymmenen kertaa ja erämaarallin maailmanmestaruus kuudesti. Pyörällä on ajettu kilpaa vuodesta 2011 lähtien.Dakar 2018: Su Majestad, la nueva KTM 450 Rally motor.es 10.10.2017 Viitattu 10.1.2022 ==Historia== KTM toi uuden pyörän erämaaralleihin vuodeksi 2011, kun 450 malli korvasi KTM 690 Rally pyörän. 450:llä otettiin kaksoisvoitto 2011 Dakar-rallissa, kun Marc Coma voitti ja Cyril Despres oli toinen.2011 Dakar Motorcycles: Final Results ultimatemotorcycling.com 15.1.2011 Viitattu 10.1.2022 ==Dakar voitot== Vuosi Kuljettaja 2011 Marc Coma 2012 Cyril Despres 2013 Cyril Despres 2014 Marc Coma 2015 Marc Coma 2016 Toby Price 2017 Sam Sunderland 2018 Matthias Walkner 2019 Toby Price 2023 Kevin Benavides ==Maailmanmestaruus== Vuosi Kuljettaja 2012 Marc Coma 2014 Marc Coma 2015 Matthias Walkner 2018 Toby Price 2019 Sam Sunderland 2021 Matthias Walkner ==Lähteet== Luokka:KTM-moottoripyörät Luokka:Erämaarallimoottoripyörät
Samoan parlamenttivaalit 2021

Samoan vuoden 2021 parlamenttivaalit pidettiin 9. huhtikuuta ja niissä valittiin 51 edustajaa maan parlamenttiin seuraavalle viisivuotiskaudelle. Vaalien seurauksena tapahtunut vallanvaihto aiheutti poliittisen kriisin Samoalla, kun vaalit hävinnyt pääministeri, Tuila'epa Sa'ilele Malielegaoi, kieltäytyi astumasta syrjään. == Taustat ja vaalijärjestelmä == Vuonna 2013 tehty perustuslain muutos takaa naisille 10 % kaikista parlamentin paikoista. Mikäli tarpeeksi naisia ei tule valituksi, heille osoitetaan paikat oikeuden toimesta, ja mikäli yhtäkään naista ei valita vaaleilla, parlamentin kokoa kasvatetaan 51:stä 56:een, ja lisäpaikat menevät automaattisesti naisille. Äänioikeutettuja ovat kaikki vähintään 21-vuotiaat Samoan kansalaiset, jotka oleskelevat fyysisesti maassa vaalipäivänä. Äänestäjällä ei myöskään saa olla sovittelemattomia velkoja, holhoajaa tai rikostuomiota, josta on määrätty vähintään kahden vuoden tuomio tai se on tullut korruptioon liittyvästä rikoksesta. == Tulokset == Puolue Ääniä Osuus (%) Paikkoja HRPP 49 237 55,38 25 FAST 32 510 36,57 25 Sit. 4 025 4,53 1 Hyväksyttyjä ääniä 88 909 Hylättyjä ääniä 605 Äänioikeutettuja 128 848 Lähde: HRPP ja FAST saivat kumpikin 25 edustajaa, minkä lisäksi parlamenttiin valittiin yksi sitoutumaton edustaja. == Poliittinen kriisi ja reaktioita == Malielegaoi kieltäytyi luopumasta vallasta ja lukitsi Mata'afan parlamenttitalon ulkopuolelle. Tarkoituksena oli estää Mata'afaa vannomasta virkavalaansa, minkä hän kuitenkin teki parlamenttitalon ulkopuolella, vaikkakin tämä olikin lain silmissä harmaata aluetta. Mata'afa vannoi virkavalansa virallisesti heinäkuun lopulla, jolloin hänen hallituksensa myös kokoontui ensimmäisen kerran. == Lähteet == Luokka:Vuoden 2021 vaalit Luokka:Samoan vaalit
Poika

Poika on nuori mies, usein lapsi tai teini. == Etymologia == Suomen kielen sana ”poika” on yksi varhaiskantasuomen vanhimmista sanoista. Ruotsin kielen sana ”pojke” on tullut kieleen suomen kielestä. == Poikien asema yhteiskunnassa == Historiallisesti poikalapsia on haluttu enemmän kuin tyttölapsia, varsinkin monarkioiden aikoina. Joissakin kulttuureissa asia on edelleen näin. Tyttölapsia esimerkiksi abortoidaan näissä kulttuureissa poikalapsia useammin. Vuonna 2017 tehdyn tutkimuksen mukaan maailman 152 miljoonasta lapsityöläisestä 88 miljoonaa oli poikia ja 64 miljoonaa tyttöjä. Sukupuolirooleja haastavat pojat kokevat vanhemmiltaan enemmän kaltoinkohtelua kuin sukupuolirooleja haastavat tytöt. Heillä on myös suurempi riski sairastua masennukseen ja tehdä itsemurha aikuistuessa. == Lähteet == == Aiheesta muualla == Luokka:Lapsuus Luokka:Miesten nimitykset
Fredrik Terho

Fredrik Terho (vuoteen 1906 Eklöf, 10. lokakuuta 1867 Kokemäki – 8. elokuuta 1947 Turku) oli suomalainen ratamestari, joka kehitti ensimmäisen nykyaikaisen kertalämmitteisen kiukaan. Terhon kehittämä patentti oli ensimmäinen, jossa kiuaskivet olivat peltisen kuoren sisällä. Terho syntyi Kokemäen Säpilässä ja valmistui Turun teollisuuskoulun tie- js vesirakennusosastolta vuonna 1894. Vuosina 1899–1913 hän työskenteli ratamestarina Suolahden asemalla ja 1913–1932 Auran rautatieasemalla. Vuonna 1910 Terho sai patentin keksimälleen metallikuoriselle saunauunille, joita hän ryhtyi valmistamaan Suolahdessa. Terhon keksinnössä perinteinen lämpöä varaava muuraus jäi pois, jolloin kiukaasta tuli kevyempi ja nopeampi lämmittää. Samana vuonna hän sai patentin myös kiukaalle, johon oli liitetty lämminvesisäiliö. Terho tunnettiin myös kellonrakentajana. Hän on tehnyt muun muassa Kokemäen kirkon vuonna 1936 valmistuneen tornikellon. == Lähteet == Luokka:Suomalaiset keksijät Luokka:Vuonna 1867 syntyneet Luokka:Vuonna 1947 kuolleet
OnePlus 9

OnePlus 9 on OnePlussan 23. maaliskuuta 2021 julkistama älypuhelin. Suomessa se tuli myyntiin 699 euron hintaan. Puhelimesta julkistettiin samaan aikaan parempi versio OnePlus 9 Pro. Puhelimessa on kahdeksanydinprosessori ja 6,55 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran 50 megapikseliä ja monokromikameran kaksi megapikseliä. Etukameran tarkkuus on 16 megapikseliä. Puhelimessa on näytönalainen sormenjälkitunnistin. Akun kapasiteetti on 4 500 milliampeerituntia, ja se tukee 65 watin pikalatausta ja 15 watin langatonta latausta. Puhelin julkaistiin Android 11 (OxygenOS 11) -käyttöjärjestelmällä, mutta on päivittynyt sittemmin Android 12 (ColorOS 12) -käyttöjärjestelmään. Puhelimelle on luvattu päivitystuki Android 14 -käyttöjärjestelmäversioon saakka. == Lähteet == == Aiheesta muualla == * OnePlus 9 OnePlussan sivuilla 9 Luokka:Vuoden 2021 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Elias Collin

Elias Collin (s. 12. syyskuuta 2003) on suomalainen jalkapalloilija joka edustaa Veikkausliigassa pelaavaa AC Oulua. Ennen vuotta 2022 hän pelasi Käpylän Pallossa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
The Boy Named If

The Boy Named If on Elvis Costellon studioalbumi, joka julkaistiin 14. tammikuuta 2022. == Kappaleet == # # # # # # # # # # # # # == Arvostelut == * Soundi: Levyarvio: Elvis Costello revittelee energisesti kuin olisi vuosi 1982 – The Boy Named If -albumi kuulostaakin tutulta Viitattu 7.2.2022. == Lähteet == Luokka:Elvis Costellon albumit Luokka:Vuoden 2022 albumit
Säkenepuut

Säkenepuut (Caryocar) on säkenepuukasvien (Caryocaraceae) heimoon kuuluva kasvisuku. Sukuun luetaan kuuluvaksi 16 lajia. Säkenepuut kasvavat luonnossa Etelä-Amerikan pohjoisosissa, Keski-Amerikan eteläosissa sekä osalla Pienistä Antilleista. == Lajeja == * Caryocar amygdaliferum * Caryocar amygdaliforme * Caryocar brasiliense * Caryocar coriaceum * Caryocar costaricense – costaricansäkenepuu * Caryocar cuneatum * Caryocar dentatum * Caryocar edule * Caryocar glabrum * Caryocar gracile * Caryocar harlingii * Caryocar microcarpum * Caryocar montanum * Caryocar nuciferum * Caryocar pallidum * Caryocar villosum == Lähteet == == Aiheesta muualla == * Finto: Kassu – Kasvien suomenkieliset nimet: Caryocar Luokka:Säkenepuukasvit
Carmagnola

Carmagnola () on kunta Italiassa Piemonten alueella sijaitsevassa Torinon metropolikaupungissaCarmagnola Sapere.it Carmagnola Enciclopedia Treccani Carmagnola Turismo Torino . Vuoden 2022 alussa kunnassa oli arviolta 28 342 asukasta. ==Lähteet== ==Aiheesta muualla== Luokka:Torinon metropolikaupungin kunnat
Saint-Germain-de-Modéon

Saint-Germain-de-Modéon on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 41 kilometriä Montbardin kaupungista etelään. Kunnan kirkko on rakennettu 1700-luvulla, ja nykyisen uusromaanisen ilmeensä se sai 1800-luvulla. Kirkko on rakennettu osittain kalkkikivestä, vaikka Saint-Germainin kunta on tunnettu useista graniittilouhoksistaan. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Saint-Martin-de-la-Mer

Saint-Martin-de-la-Mer on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 61 kilometriä Beaunen kaupungista luoteeseen. Kunnan alueella on 1400-luvun linna Château de Conforgien, joka on muutettu nykyasuunsa 1500-luvulla. Linna muutettiin maatalousalueeksi, ja se oli hylättynä 1900-luvun lopulta 2000-luvun alkuun saakka. Kunnan keskustassa oleva Saint-Martinin kirkko on peräisin 1100-luvulta. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Savilly

Savilly on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 53 kilometriä Beaunen kaupungista länteen. Kunnan kirkko on peräisin 1100-luvulta ja sitä muutettu 1300-luvulla. Kirkossa oli suuri vikoja ja se päätettiin rakentaa uudelleen 1800-luvulla. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Hautamuistomerkki

pienoiskuva|Harry Kivijärven suunnittelema Urho Kekkosen hautamuistomerkki Helsingin Hietaniemen hautausmaalla. Muistomerkki on paljastettu vuonna 1987. Hautamuistomerkki on tietyn henkilön muistoksi osoitettu hautakivi, muistolaatta, rakennelma tai merkintä. Usein muistomerkin aiheena on henkilö, joka on ollut elämänsä aikana tunnettu tai muulla tavoin saavutuksillaan merkittävä henkilö. Yleisiä muistomerkkejä ovat patsaat, veistokset, monumentit, suihkulähteet tai kokonaiset puistot. Muistomerkin hankkiminen haudalle on omaisten, erilaisten järjestöjen, kuntien, puolustusvoimien ja valtion tapa kunnioittaa vainajan muistoa. == Muistomerkkien lajeja == Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Sodassa kaatuneiden sankarivainajien hautojen eli sankarihautojen yhteydessä voi olla niin sanottu sankaripatsas tai sankarimuistomerkki. == Lähteet == * Arkeologiset kohteet – Muinaisjäännösrekisteri Kulttuuriympäristön palveluikkuna. Museovirasto 2017. * *
Thoisy-la-Berchère

Thoisy-la-Berchère on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 48 kilometriä Montbardin kaupungista etelään. Kunta on tunnettu keskustassa olevista linnasta ja kirkosta, jotka molemmat ovat historiallisten monumenttien listalla. Château de la Berchère on rakennettu 1400-luvulla, ja sen rakennutti kardinaali Jean Rolin ja se oli Autunin piispojen hallinnassa. Linnan vieressä oleva Saint- Pierren kirkko on 1500- ja 1600-luvuilta, ja se on hyvin säilyttänyt. Erityisesti kirkon freskot ovat näyttäviä. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Côte-d’Orin kunnat
Kapteeni (vuoden 2017 elokuva)

Kapteeni () on vuonna 2017 ensi-iltansa saanut kansainvälisesti tuotettu historiallinen draamaelokuva, jonka on ohjannut ja käsikirjoittanut Robert Schwentke. Elokuva perustuu tositapahtumiin, ja kertoo Willi Heroldista, saksalaisesta sotilaasta, joka esitti Saksan ilmavoimien kapteenia toisen maailmansodan lopulla ja järjesti vankien joukkomurhan Emslandin keskitysleirien Aschendorfermoorin alaleirillä. Kapteeni sai maailmanensi- iltansa Toronton elokuvajuhlilla 7. syyskuuta 2017. == Näyttelijät == == Lähteet == == Aiheesta muualla == * * Luokka:Vuoden 2017 saksalaiset elokuvat Luokka:Toiseen maailmansotaan pohjautuvat elokuvat
Vianges

Vianges on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 51 kilometriä Beaunen kaupungista länteen. Kunnan keskustassa oleva Saint Georgesin kirkko on peräisin 1600-luvulta. Kirkon takana on linna Château de Vianges, jonka historia ulottuu 1300-luvulle. Linnaan on tehty muutoksia 1600- ja 1700-luvuilla. Kunta on osa Morvanin luonnonpuistoa (Parc naturel régional du Morvan). Tiedosto:Vianges_(21)_Église_Saint-Georges_-_01.jpg|Saint Georgesin kirkko Tiedosto:Vianges_(21)_Monument_aux_morts.jpg|Kaatuneiden muistomerkki ==Lähteet== ==Aiheesta muualla== Luokka:Côte-d’Orin kunnat
Jaakko Isosaari

Jaakko Ilmari Isosaari (10. elokuuta 1950 Ylihärmä – 2. toukokuuta 2015 Ylihärmä) oli suomalainen yrittäjä ja yritysjohtaja, joka sai teollisuusneuvoksen arvonimen. Isosaaren vanhemmat olivat toimitusjohtaja Vilho (Ville) Isosaari ja toimitusjohtaja, kauppaneuvos Maija Kuivila ja puoliso Sinikka Marjatta Lahtinen. Isosaari teki jo nuoresta pitäen töitä perheen omistamassa Maaseudun Kone -yhtiössä ja käytyään kauppaopiston tuli yrityksen tuotekehitys- ja myyntitehtäviin 1972. Maaseudun Kone, sittemmin osana konserniyhtiö MSK Groupia, valmisti monenlaisia maatalouskoneita ja -laitteita, mutta myös traktoreiden turvahyttejä. Maatalouskoneiden tuotanto erotettiin 1979 Junkkari-yhtiöön, jonka johtajaksi Isosaari ryhtyi, ja samana vuonna Maaseudun Kone -yhtiön hallituksen puheenjohtajaksi. Junkkari laajensi toimintaansa muun muassa muovitehtaalla, metsäkoneilla ja henkilöautojen peräkärryjen valmistuksella. Isosaari siirtyi toimitusjohtajan tehtävästä yhtiön hallituksen puheenjohtajaksi vuonna 1984, mutta palasi siihen perheyhtiön konsernijärjestelyjen seurauksena. Peräkärryjä valmistavan yrityksen Juncarin tehtaanjohtaja hän oli vuodesta 1986 ja toimitusjohtaja vuodesta 1994, samoin kuin Maaseudun Koneen toimitusjohtaja vuoteen 1998. Hän toimi myös useiden konserniyhtiöiden hallituksissa. Isosaari osallistui Ylihärmän kunnalliselämään ja Etelä-Pohjanmaan yritysten yhteistyöhön sekä laajemmin alansa järjestötoimintaan. Teollisuusneuvoksen arvonimen hän sai 2007, Suomalaisen Työn Liiton kultaisen avaimen 2001, Keskuskauppakamarin kultaisen ansiomerkin 2002 ja Suomen Yrittäjien kultaisen yrittäjäristin 2006. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1950 syntyneet Luokka:Vuonna 2015 kuolleet